Chapitre II La traduction de livre « Histoire de ma vie de Fadhma Ath Manssour » nettruḥu akken ɣer tesmilt, ntett neggan. Ma d tagella ur tzad ara, am tagella n yigllilen: lqahwa n sbaḥ d tmeddit s teḥdert n uɣrum, ɣef yimekli le‘des yexleḍ d yiẓra, llubyan, ṛṛuz, neɣ tajilbant, cwiṭ maḍi n lxeḍra. Hala cwiṭ n claḍa i dnettawi mi ara nmerreḥ di tmizar. Uɣalaɣ mmekteɣ-d timeddiyin n ccetwa asmi i aɣ-d-ḥekkunt teḥdayin meqqren timucuha t‘eddant, rrif n yirrij iṭṭlam. Nettḥirri ad nfak imensi, ad asent-id-nḍewwer, nettɣimi alamma truḥ-d tselmadt ad aɣterr s usu. Llant daɣen kra n teḥdayin tizuranin d tizehwaniyin sseḥmayent-aɣ s tezlatin: tama n “Ma Blonde”, neɣ “Anne de Bretagne” s tbelɣatin ; tikwal nettɣima kan. Asmi ara yelhu lḥal, nettruḥu ɣer “Temdewart tazeggaɣt”15 nettɣimi dinna alamma d lawan ad d-nekcem ɣer tesmilt.